প্রেমের বহুমাত্রিক আলেখ্য রচনার চিত্রকর কবি আমিনুল ইসলাম বাংলাদেশের কবিতার বাগানে ফুলচাষি হিসেবে খ্যাতির পালক পরারই তো কথা। প্রেম নিয়ে কাটাছেঁড়া, আনন্দ-আক্ষেপ তার কবিতাসমগ্র গ্রন্থটির প্রধান সুর। সেখানে মাঝেমধ্যে দেখা মেলে রবীন্দ্রনাথ, নজরুল বা জীবনানন্দ দাশের হঠাৎ হাওয়া, কদাচিৎ বাক্যবন্ধ, কখনো প্রচ্ছন্ন ছন্দধ্বনির আড়ালে। কিন্তু ঐতিহ্য তাঁকে গ্রাস করে না। নিজস্ব অভিনবত্ব নিয়ে তাঁর কবিতার প্রকাশ।